A Sorta Fairytale

A Sorta Fairytale on laulaja-lauluntekijä Tori Amosin kappale vuodelta 2002. Se esiintyi alun perin Amosin albumilla Scarlet's Walk. A Sorta Fairytale julkaistiin singlenä ja DVD-singlenä. Kappaleesta on olemassa kolme versiota; albumiversio (kesto 5:30), "A Sorta Fairytale (101 Mix)" (3:58) ja "A Sorta Fairytale (Original Single Version)" (3:58). CD-singlellä on B-puolena Scarlet's Walkilta pois jäänyt kappale "Operation Peter Pan".

DVD-single sisältää muun muassa kappaleen musiikkivideon ja haastattelumateriaalia. Näyttelijä Adrien Brody esiintyy Amosin vastanäyttelijänä musiikkivideolla. Kappale A Sorta Fairytale on esiintynyt myös televisiosarjoissa L-koodi ja Muodon vuoksi.

Taustaa
A Sorta Fairytale on Amosin vuonna 2002 ilmestyneen Scarlet's Walk -albumin toinen kappale. Scarlet's Walk on konseptialbumi, joka kertoo Scarlet-nimisen nuoren naisen elämästä ja matkasta ympäri Yhdysvaltoja. 

Amos on sanonut, että kappaleessa Scarlet luulee löytäneensä sielunkumppanin tapaamastaan miehestä. He ajavat autolla 101-valtatietä San Fransciscoon ja heillä menee hyvin kunnes he tajuavat, että toinen ei ole sitä mitä on luullut. "Kyse ei ole siitä, etteikö suhteessa olisi tarpeeksi rakkautta vaan siitä ettei tiedä miten saisi sen toimimaan" Amos selittää kappaleen merkitystä. Toisaalta hän sanoo myös kappaleen kertovan siitä, että toiset tulevat ja lähtevät ihmisen elämästä, mutta heitä kantaa silti mukanaan sydämessään.

Kappaleet

Maxi-single
 A Sorta Fairytale (101 Mix) - 3:58
 Operation Peter Pan - 1:47
 A Sorta Fairytale (Original Single Version) - 3:58
 A Scarlet Story (multimedia)

Saksalainen painos
 A Sorta Fairytale (101 Mix) - 3:58
 Operation Peter Pan - 1:47

LP
"A Sorta Fairytale" (Single Version) - 3:58

DVD
 A Sorta Fairytale (music video)
 Biography
 Making of A Sorta Fairytale
 Interview with Tori Amos

Listasijoitukset

Lähteet

Aiheesta muualla 
 A Sorta Fairytale discogs.com -sivustolla

Tori Amosin kappaleet
Tori Amosin videot
Vuoden 2002 kappaleet